
Instituția Publică  Compania “Teleradio – Moldova”


str. Mioriţa, 1, MD-2028,  Chişinău,  Republica Moldova;www.trm.md; trm@trm.md
tel: +373 22 72-10-47, +373 22 22-82-84;  fax: +373 22 72-33-52
Data  __________                                                                        Nr. __________

D E C L A R A Ț I A 

IP Compania „Teleradio-Moldova” privind politica editorială pentru alegerile parlamentare anticipate din 11 iulie 2021

Instituția Publică Compania „Teleradio-Moldova” (în continuare – Compania) va reflecta campania electorală pentru alegerile parlamentare anticipate din 11 iulie 2021 în conformitate cu prevederile:

- Constituției Republicii Moldova;

- Codului electoral;

- Codului serviciilor media audiovizuale;

- Convenției-cadru a Consiliului Europei privind protecția minorităților naționale;

- Legii cu privire la libertatea de exprimare;

- Legii cu privire la asigurarea egalităţii de şanse între femei şi bărbaţi;

- Regulamentului privind reflectarea campaniei electorale la alegerile parlamentare anticipate din 11 iulie 2021 în mijloacele de informare în masă din Republica Moldova;
- Regulamentului privind conținuturile audiovizuale;                                                       - Declarației ONU privind drepturile persoanelor care aparțin minorităților naționale sau etnice, religioase și lingvistice;

- Altor acte internaţionale la care Republica Moldova este parte.
I. Fondatorul  IP Compania „Teleradio-Moldova” este Parlamentul Republicii Moldova.
II. Principiile reflectării campaniei electorale

2.1. Compania va reflecta echilibrat și imparțial campania electorală pentru alegerile parlamentare anticipate din 11 iulie 2021 în condițiile prevăzute de art. 52, 69-70 din Codul electoral, art.13 din Codul Serviciilor media ale audiovizualului. În materialele pregătite la tema alegerilor parlamentare anticipate din 11 iulie 2021 Compania va face distincție clară între executarea funcțiilor oficiale și activitatea persoanelor care cad sub incidența art. 13, alin. (3) din Codul electoral.

2.2. În programele de știri ale Companiei evenimentele din campania electorală vor fi reflectate cu respectarea prevederilor art. 52, 69 și 70 din Codul electoral și art. 13 și 35(a) din Codul Serviciilor media audiovizuale, precum și a altor principii, după cum urmează: 

- principiul echității, aplicat în limitele atribuțiilor și posibilităților Companiei; 

- principiul reflectării echilibrate a alegerilor  parlamentare anticipate;

- principiul responsabilităților aplicat în conformitate cu prevederile Codului serviciilor media audiovizuale și ale Statutului Companiei; 

- principiul prezentării echilibrate a concurenților electorali; 

- principiul imparțialității;         

- principiul tratării obiective și echidistante a concurenților electorali;


- principiile libertății de exprimare și ale pluralismului politic.
III. Principiile de programare și acordare a timpilor de antenă

3.1.  Compania va programa și va acorda timpi de antenă la TV Moldova 1 și TV Moldova 2, Radio Moldova și Radio Moldova Tineret în conformitate cu prevederile Codului Electoral, Regulamentului CEC de reflectare a campaniei electorale pentru alegerile parlamentare anticipate din 11.07.2021 de către instituțiile mass-media ale audiovizualului.
3.2. Evenimentele electorale vor fi reflectate în programele de știri difuzate la posturile TV Moldova 1, TV Moldova 2 și postul Radio Moldova. 
Conținutul rubricii „Alegeri parlamentare anticipate 2021” din cadrul programului informativ TV „Mesager” și al stirilor de limbă rusă de la TV Moldova 1, TV Moldova 2 va fi subtitrat. 

3.3. Compania va difuza dezbateri electorale, va acorda timpi gratuiți de antenă concurenților electorali pentru prezentarea programelor electorale (câte 5 min. la TV și câte 10 min. la Radio). Compania va difuza gratuit spoturi de educație electorală/informare a alegătorilor, va insera în grila de emisie publicitatea oferită de către concurenții electorali.

3.4. În campania electorală Compania nu va difuza programe cu participarea candidaților la alegeri în calitate de prezentatori de știri, realizatori sau moderatori de dezbateri electorale, talk-show-uri și alte tipuri de programe.   
3.5. În conformitate cu p.4 al Regulamentului CEC privind reflectarea campaniei electorale la alegerile parlamentare anticipate din 11.07.2021 în mijloacele de informare în masa în RM, TV Moldova 1 va sista în perioada campaniei electorale difuzarea programului informativ „Știri externe” („Главное”), preluat de la „Europa liberă”, Praga, si a programului de satiră politică „Zapovednik”, preluat de la DW. TV Moldova 2 va sista difuzarea programului informativ „ТВ Новости” de la DW.  
3.6. În perioada electorală, până la înregistrarea primului concurent electoral, Compania își asumă obligația de a reflecta și informa operativ publicul cu privire la:
- activitatea partidelor și a altor organizații social-politice, în conformitate cu principiile reflectării echitabile, echilibrate și imparțiale a alegerilor parlamentare;
- toate aspectele electorale, fără ingerințe din partea autorităților publice, a partidelor și  altor organizații social-politice sau entități, a persoanelor fizice și juridice, etc.;  
3.7. Pe durata campaniei electorale Compania va  respecta cu strictețe prevederile legislației electorale și audiovizuale, va ține evidența timpilor de antenă acordați concurenților electorali și va prezenta săptămânal la Consiliul Audiovizualului (în continuare – CA) și Comisia Electorală Centrală (în continuare - CEC) rapoarte despre volumul de emisie electorală (publicitate grauită și contra plată, dezbateri, timpi gratuiți pentru prezentarea programelor electorale, știri electorale din cadrul rubricilor special create pentru reflectarea campaniei electorale în edițiile de știri), inclusiv informația despre spoturile de educație electorală/informare a alegătorilor elaborate de CEC, mediatizate în săptămâna precedentă.
3.8. În materialele pregătite la subiectele privind alegerile parlamentare anticipate din 11 iulie 2021, Compania va face distincție clară între executarea funcțiilor oficiale și activitatea persoanelor care cad sub incidența art. 13, alin. (3) din Codul electoral. 
3.9. Până la difuzare va fi asigurată confidențialitatea materialelor electorale prezentate de concurenţii electorali.
3.10.  La solicitarea organelor electorale Compania  va difuza gratuit spoturi motivaționale și de educație electorală, va desfășura campanii de informare a alegătorilor despre procedura de vot şi despre alte particularități ale votării. Materialele elaborate de CEC vor fi difuzate gratuit, la cererea organului electoral. Cele produse de asociaţiile obşteşti vor fi difuzate doar după coordonarea acestora cu CEC (în formă scrisă).
 

IV.  Condițiile de programare a timpului de antenă gratuit și contra plată
4.1. În campania electorală pentru alegerile parlamentare anticipate Compania va acorda concurenților electorali timpi de antenă pentru publicitate: gratuită - câte un minut pe zi și publicitate contra plată – câte 2 min pe zi.
4.2. Blocurile de publicitate electorală gratuită și contra plată vor fi evidențiate prin mijloace acustice şi vizuale unice pentru identificarea şi separarea lor de alte emisiuni și blocuri de publicitate, fiind izolate cu inserția „Electorala 2021” la începutul și sfârșitul blocului de publicitate electorală.
4.3. Publicitatea electorală nu va fi inclusă în programele de ştiri, emisiunile sportive, emisiunile pentru copii, emisiunile cu tematică religioasă.
4.4. Răspunderea pentru conținutul materialelor electorale publicitare, difuzate sau publicate, o poartă concurentul electoral.
4.5. Compania va reflecta campania electorală în aşa fel, încât să devină accesibilă persoanelor cu deficiențe de auz şi vedere, prin mesaje, text, interpretare, descriere audio, limbaj mimico-gestual sau alte tehnici similare.
4.6. În perioada campaniei electorale concurenții electorali, lista căror va fi publicată de CA pe pagina web a instituției, și reprezentanții acestora vor avea acces numai în emisiunile care vor reflecta campania electorală. Tot în această perioadă nu vor fi difuzate emisiuni produse, realizate sau moderate de concurenții electorali și de reprezentanții acestora.
4.7. Activitatea Guvernului, Parlamentului, Preşedinţiei şi a altor autorităţi ale administraţiei publice centrale și locale va fi reflectată separat, în alte programe decât cele de dezbateri şi publicitate electorală, cu respectarea prevederilor Codului electoral, Codului serviciilor media audiovizuale și ale Regulamentului CEC privind reflectarea campaniei electorale la alegerile parlamentare anticipate din 11 iulie 2021 în mijloacele de informare în masă din Republica Moldova. Niciun candidat la alegeri nu va avea prioritate în virtutea funcţiei pe care o ocupă.
4.8. Reflectarea evenimentelor electorale în programele informative și analitice se va efectua fără ca acestea să fie însoţite de comentarii, într-un mod ce evită denaturarea mesajelor concurenţilor electorali şi ale CEC.
4.9. În spoturile de publicitate electorală, nu vor fi utilizate imagini ce reprezintă cetățeni străini, instituţii de stat sau autorităţi publice, atât din ţară, cât şi de peste hotare, ori organizații internaționale. Va fi evitată combinarea de culori şi/sau sunete care invocă simboluri naţionale ale altui stat, utilizarea materialelor în care apar personalităţi istorice ale Republicii Moldova sau de peste hotare, simbolistica unor state străine sau organizaţii internaţionale, sau imaginea unor persoane oficiale străine. Nu va fi admisă difuzarea spoturilor electorale și a reportajelor susceptibile de a propaga, incita, promova sau justifica ura rasială, xenofobia, antisemitismul sau alte forme de ură fondate pe intoleranţă sau pe discriminarea pe criterii de sex, de rasă, de naţionalitate, de religie, de dizabilitate sau de orientare sexuală, etc.

4.10. Utilizarea materialelor de arhivă, realizate pe suport video, audio sau pe hârtie, care au fost realizate până la începerea perioadei electorale pentru alegerile parlamentare anticipate din 11 iulie 2021, va fi însoţită, în mod clar, de menţiunea clar sesizabilă „Arhiva”, după caz, video sau audio. Spoturile electorale nu vor conține tertipuri de imagini și/sau sunete, limbaj licențios sau injurii care ar leza onoarea și demnitatea persoanei, calomnii, îndemnuri la ură între persoane, națională, rasială sau religioasă, incitare la violență publică în masă, incitarea la acțiuni care au drept scop răsturnarea sau schimbarea prin violență a sistemului de stat sau prin încălcarea prin violență a integrității Republicii Moldova, incitarea la acțiuni extremiste și/sau teroriste ori la alte acțiuni care au ca scop încălcarea ordinii de drept. Vor fi interzise montajele care ar putea schimba esența mesajului inițial și, ca rezultat, ar putea leza onoarea, demnitatea concurentului electoral.
4.11.  Fiecare spot publicitar difuzat va include denumirea lizibilă a concurentului electoral care l-a comandat. Fiecare insert publicitar, diseminat de Companie, va include denumirea concurentului electoral, genericul „Electorala 2021” , fiind  însoţit de specificarea „Achitat din fondul electoral, conform facturii nr.____din ___________2021”.
4.12. Plasarea timpilor de antenă pentru publicitatea gratuită și contra plată în blocurile publicitare va fi asigurată de subdiviziunea responsabilă a Companiei. 
4.13.  Cererile pentru plasarea publicității gratuite și contra plată vor fi depuse de către concurenții electorali la Cancelaria Companiei. Adresa: or. Chișinău, str. Miorița 1, Casa Radio., etaj 5. 
4.14. Serviciul Marketing şi Vânzări al Companiei va face, pe parcursul întregii campanii, distribuirea timpilor de antenă pentru plasarea publicității gratuite și contra plată, plasarea spoturilor în blocurile publicitare conform timpilor de antenă selectați, în ordinea depunerii cererilor, încheierii contractelor și prezentării dovezilor de plată, după caz, de către subdiviziunea responsabilă a Companiei.
4.15. Compania va pune la dispoziția concurenților electorali orarul timpilor de antenă pentru plasarea publicității gratuite și cu plată, iar concurentul electoral va informa Compania, în termen de 24 de ore, despre segmentele de timp selectate. Următorul concurent electoral, în ordinea adresării în acest sens la Companie, va putea să-și selecteze timpii de antenă din spațiile de emisie rămase libere. 

4.16. Cererea media-plan pentru publicitatea electorală este elaborată de subdiviziunea responsabilă din cadrul Companiei - Serviciul Marketing  şi Vânzări. Concurentul completează cererea media-plan pentru publicitatea electorală, coordonând cu subdiviziunea responsabilă din cadrul Companiei, perioada și grila de difuzare a publicității contra plată. În termen de 24 de ore concurentul electoral trebuie să încheie cu Compania un contract de plasare a publicității.
4.17. Compania difuzează publicitatea contra plată după semnarea contractului cu concurentul electoral, prezentarea dovezii de plată şi a spotului publicitar în conformitate cu media-planul convenit.  
4.18. Publicitatea gratuită va fi difuzată, la solicitarea concurentului electoral, în baza contractului dintre Companie şi concurentul electoral, în conformitate cu media-planul convenit.
4.19. Concurentul electoral va achita costul total al volumului de publicitate contra plată în avans, exclusiv din fondul electoral, din mijloacele financiare declarate conform art. 41 al.(2) al Codului electoral, prin virament, pe contul bancar al Companiei, cu indicarea în ordinele de plată a următoarelor rechizite bancare:
IP  Compania  „Teleradio-Moldova”  

MD-2018, mun. Chișinău, str. Miorița 1
c/f 1004600050558 

Codul IBAN MD47ML000000002251206328 
Cod bancar MOLDMD2X306 

BC Moldindconbank SA filiala „Telecentru”

IP Compania „Teleradio-Moldova”   
MD-2018, mun. Chișinău, str. Miorița 1 

c/f 1004600050558 

Codul IBAN MD33AG000000022512706126
Cod bancar AGRNMD2X451

BC Moldova-Agroindbank SA filiala nr.16 Chișinău 

4.20. Concurentul electoral prezintă la subdiviziunea responsabilă din cadrul  Companiei extrasul bancar ce confirmă achitarea publicităţii contra plată. În cazul în care concurentul electoral nu a achitat costul publicităţii electorale în decurs de 24 de ore din momentul semnării contractului, Compania este în drept să propună următorilor concurenţi electorali segmentele de timp solicitate, dar neachitate de primul.
4.21. Dacă între timpii de antenă plasați la rubrica „Electorala 2021”, aleşi în cadrul segmentului oferit, se va crea spaţiu nesolicitat de alţi concurenţi electorali, Compania poate plasa publicitatea în aşa fel încât spoturile publicitare să urmeze nemijlocit unul după altul, păstrând ordinea solicitată de beneficiari. În asemenea cazuri media-planurile vor fi supuse modificării unilaterale în ordinea adresării la Companie pentru solicitarea timpilor de antenă. 
4.22. Spoturile publicitare, difuzate contra plată, vor fi realizate cu forţele proprii ale concurentului electoral. Toate plăţile pentru publicitate vor fi efectuate prin virament, conform rechizitelor bancare indicate  în p. 4.19.
    
4.23. Concurentul electoral prezintă spotul publicitar nu mai târziu de 24 de ore înainte de ora emisiei la subdiviziunea responsabilă din cadrul Companiei pe următoarele suporturi : 


Spoturile video  -  PAL DV  720 x 576  WIDE SCREEN, MP 4; 
Spoturile audio  -  mp3.

4.24. Timpii de antenă, acordaţi contra plată, programaţi, dar nefolosiţi din vina concurentului electoral, sunt irecuperabili. Timpii de antenă acordaţi contra plată, programaţi, dar nefolosiţi de către concurenţii electorali din cauza defecţiunilor tehnice ale utilajului de transmisie al Companiei, vor fi acordaţi în termene utile şi în aceleaşi condiţii la rubrica „ Electorala 2021. Publicitate.”. 
4.25. Durata contabilizată a unui spot de publicitate electorală, difuzat contra plată, nu poate fi mai mica de 30 de secunde.
4.26. Tarifele pentru un minut de publicitate constituie: 
	Difuzare publicitate
	Euro/min.

	TV Moldova 1 
	900

	TV Moldova 2
	150

	Radio Moldova Actualități
	60

	Radio Moldova Tineret 
	25

	Servicii Multimedia (www.trm.md).   
Plasare banner. Dimensiuni 350 x 200  - 30 zile.
	60


      4.27. TV MOLDOVA 1  

               Plasare pubicitate   

	                              Gratuit

Start 

 End

       Plasare

08:10

08:20

luni - duminică

09:10

09:20

luni - sâmbătă

12:50

13:00

luni - duminică

13:30

13:40

luni - duminică

                         Contra plată

Start

End

       Plasare

07:05
07:15
luni - duminică
18:50

19:00

luni - duminică

19:40

19:50

luni – sâmbătă

20:00

20:10

duminică

21.20

21:30

luni - duminică

21:50

22:00

luni - duminică

22:20

22:30

luni - duminică




     Dezbaterile electorale
Dezbaterile electorale de la TV Moldova 1 vor avea genericul „MĂ INFORMEZ ȘI VOTEZ! DEZBATERI ELECTORALE LA MOLDOVA 1” și vor fi difuzate la ora 19:50. Gruparea concurenților în emisiunile de dezbateri va fi determinată prin tragere la sorți. În timpul dezbaterilor va fi asigurată traducerea mimico-gestuală.

   Programe informative
Evenimentele electorale ale concurenţilor în cadrul alegerilor parlamentare anticipate vor fi reflectate în programele „Mesager” și  „Mesager Stop Cadru”  (luni – duminică, ora 19:00) și în știrile de limbă rusă (luni – duminică, ora 22:00) în cadrul rubricii „Alegeri parlamentare anticipate 2021”. Conţinutul rubricii „Alegeri parlamentare anticipate 2021” din cadrul programelor de ştiri va fi subtitrat.

   Timpi de antena gratuiți pentru prezentarea programelor electorale. 

Emisiunea „Tribuna electorală”, în care candidații electorali își vor prezenta gratuit programele electorale, va fi difuzată la ora 21:30 (luni-vineri). 

4.28. TV MOLDOVA 2 va retransmite buletinul de știri „Mesager” de la postul TV Moldova 1 (ora 21:30) și buletinul de știri de limbă rusă „Mesager” știri de la postul TV Moldova 1 (ora 23:30).

         Publicitatea va fi plasată după cum urmează:

	Publicitatea gratuită
	Publicitate contra plată

	11:30
	19:30

	14:30
	22:30


4.29  RADIO MOLDOVA
                        Publicitate





	         Timpi de antenă gratut

	Start
	End
	Plasare

	06:05
	06:10
	luni-duminică

	11:50
	12:00
	luni-duminică

	14:10
	14:15
	luni-vineri

	16:05
	16:10
	luni-duminică

	17:55
	18:00
	luni-duminică


                 Timpi de antenă contra plată

	Start
	End
	Plasare

	06:55
	07:00
	luni-duminică

	07:05
	07:15
	luni-duminică

	08:55
	09:00
	luni-duminică

	12:30
	12:40
	luni-duminică

	13:55
	14:00
	luni-duminică

	18:50
	19:00
	luni-duminică

	20:10
	20:15
	luni-sâmbătă


Radio Moldova va realiza în perioada 14 iunie – 9 iulie 2021 emisiuni de educaţie electorală  - „ABC Electoral”, „Societatea discută” şi „Cronica electorală”. 

Timpi de antenă gratuiţi vor fi difuzaţi la Radio Moldova în perioada  14 iunie – 9 iulie 2021 în cadrul emisiunii „Tribuna concurentului electoral” între orele 8:30 și 8:50, în funcţie de numărul concurenţilor electorali.

Radio Moldova va organiza dezbateri electorale între 14 iunie – 09 iulie 2021, în zilele de luni - vineri la ora 19:00 – 22:00, în funcţie de numărul concurenţilor electorali, cu reluare la ora 09:30.
Rubrica „ALEGERI PARLAMENTARE ANTICIPATE 2021” va fi difuzată în cadrul buletinelor de ştiri, radiojurnalelor şi al programelor informative. Evenimentele cu participarea concurenţilor electorali vor fi reflectate la rubrica „ALEGERI PARLAMENTARE ANTICIPATE 2021”, difuzată în cadrul emisiunii “Panorama zilei”, ora 17:00, şi în cadrul buletinului de ştiri în limba rusă de la ora 18:00. În cazul unor evenimente importante cu participarea concurenţilor electorali, care vor avea loc după ora 17:00, reflectarea acestora se va face la rubrica „ALEGERI PARLAMENTARE ANTICIPATE 2021” - în cadrul radiojurnalului de la ora 19:00 și în cadrul emisiunii “Panorama zilei”, în limba rusă, ora 21:00.

La 11 iulie vor fi organizate 4 ediţii speciale la orele 08:00; 12:00; 17:00; 21:00. 

Grila emisiunilor cu caracter electoral în limbile Minorităţilor Naționale (14 iunie – 9 iulie 2021):
Luni, între orele 20:15 – 20:35 „ALEGERI PARLAMENTARE ANTICIPATE 2021” (rubrică în emisiunea „ Unda Bugeacului ” – în limba găgăuză). 

Marţi, între orele 20:15 – 20:35 „ALEGERI PARLAMENTARE ANTICIPATE 2021” (rubrică în emisiunea „Romano Glasos ” – în limba romani).

Joi, între orele 20:15 – 20:35 „ALEGERI PARLAMENTARE ANTICIPATE 2021” (rubrică în emisiunea „Vidrojdennea” – în limba ucraineană). 

Vineri, între orele 20:15 – 20:35 „ALEGERI PARLAMENTARE ANTICIPATE 2021” (rubrică în  emisiunea „Radiomegdan” – în limba bulgară).

În perioada 14 iunie – 09 iulie 2021 Radio Moldova, în scopul asigurării respectării prevederilor Regulamentului CEC și prezentei Declarații, va suspenda unele emisiuni produse de postul public de radio sau retransmise.

4.30 RADIO MOLDOVA TINERET
                         Publicitate

	Plasare gratuită
	  Plasare

	14:40
	           luni-vineri

	15:40
	luni-vineri

	16.40
	luni-vineri


	 Plasare contra plată
	Plasare

	09:40
	            luni-vineri

	17:40
	  luni-vineri

	18:40
	  luni-vineri


RADIO MOLDOVA TINERET va transmite simultan dezbaterile electorale produse de Radio Moldova Actualități, în perioada 14 iunie – 9 iulie 2021, luni - vineri, începând cu ora 19:05.
La fel, Radio Moldova Tineret va transmite simultan emisiunea produsă de Radio Moldova Actualități „Tribuna concurentului electoral” (timpi de antenă gratuiţi) în perioada  14 iunie – 09 iulie 2021 între orele 8:30 și 8:50. 

RADIO MOLDOVA TINERET va produce o rubrică de educație electorală. Rubrica va fi difuzată în direct, marți și joi, la ora 10:40.

V. Dezbateri electorale

5.1. În campania electorală pentru alegerile parlamentare anticipate Compania își asumă obligația să organizeze dezbateri electorale. 
5.2  La organizarea dezbaterilor electorale, talk-show-urilor şi a altor emisiuni Compania va asigura respectarea principiilor echilibrului, imparțialității, responsabilității şi pluralismului de opinii în cadrul luărilor de cuvânt ale concurenților electorali.
5.3. La dezbaterile electorale vor participă candidaţii la alegeri sau reprezentanţii acestora. Tematica dezbaterilor electorale se stabileşte de către Companie şi va fi anunțată  odată cu invitarea la dezbateri.
5.4. Dezbaterile electorale pot fi organizate din data înregistrării la CEC a cel puțin doi concurenți electorali. Procedura de stabilire a ordinii în care vor fi  invitaţi participanţii la dezbateri, precum şi gruparea acestora, sunt stabilite cu respectarea egalităţii de şanse pentru fiecare participant, precum şi a principiului transparenţei şi imparţialităţii.
5.5. Refuzul de a participa ori absenţa unui sau mai multor candidaţi sau reprezentanţi ai acestora la dezbateri, va fi făcut public şi nu va constitui temei pentru anularea sau suspendarea emisiunii. În cazul absenţei unui sau mai multor concurenţi electorali, timpul rezervat acestora nu se va recupera. În cazul în care candidatul la alegeri sau reprezentantul acestuia va veni cu întârziere la emisiune, el poate participa la dezbateri, însă fără compensarea timpului neutilizat ca urmare a întârzierii.
5.6. Regulile de desfăşurare a dezbaterilor vor fi aduse la cunoştinţa concurenţilor electorali în invitaţia de participare şi la începutul emisiunii de dezbateri electorale.
5.7. Moderatorii, în cadrul dezbaterilor, vor asigura participanţilor posibilitatea de a-şi expune punctul de vedere asupra temelor luate în dezbateri.
5.8. Pe parcursul dezbaterilor, participanţilor li se vor asigura condiții egale pentru libera exprimare a opiniilor. Totodată, în cadrul timpilor de antenă acordați pentru dezbateri, se va interzice:
- punerea în pericol a ordinii constituţionale, integrității teritoriale, îndemnul la acte de violenţă publică, atentarea la siguranţa persoanei şi a bunurilor materiale;
- divulgarea secretelor protejate de lege;
- incitarea la ură sau discriminare;
- incitarea la război, ură interetnică sau separatism teritorial, acțiuni ce pun în pericol ordinea de drept;
- lezarea demnităţii sau reputaţiei altei persoane, ofensa publică;
- utilizarea limbajului sexist;
- exprimări verbale, scrise sau nonverbale, care nu corespund regulilor de comportament general acceptate într-o societate civilizată, inclusiv conduitei etice.
5.9. Moderatorii emisiunilor de dezbateri electorale vor fi obligaţi:
-  să fie imparţiali;
- să asigure echilibrul în luările de cuvânt, oferind fiecărui participant la discuţii posibilitatea de a-și prezenta opiniile;
- să formuleze întrebările clar, evitând abordarea tendenţioasă sau părtinitoare;
- să asigure menţinerea dezbaterilor în aria temei propuse spre discuție;
- să intervină, inclusiv prin închiderea microfonului, dacă invitaţii încalcă prevederile legislaţiei în vigoare sau dacă nu se conformează solicitărilor moderatorului;
 - să nu aibă calitatea de candidați ori persoane de încredere la alegeri sau rude de gradul întâi și doi ale candidaților.
5.10. Realizatorii şi/sau moderatorii programelor de dezbateri electorale au dreptul să întrerupă dezbaterea electorală dacă unul sau mai mulţi participanţi la dezbateri încalcă prevederile Regulamentului CEC privind reflectarea campaniei electorale la alegerile parlamentare anticipate din 11 iulie 2021 în mijloacele de informare în masă din Republica Moldova.
5.11. Realizatorii şi/sau moderatorii au dreptul să sisteze programul de dezbateri electorale, la decizia administraţiei Companiei, după două întreruperi ale aceluiași program de dezbateri electorale. În termen de 24 de ore din momentul adoptării deciziei privind sistarea emisiunii, Compania va informa concurenţii electorali participanți la programul sistat cu privire la dreptul de a participa la dezbateri electorale pe bază de egalitate şi tratament nediscriminatoriu, în termen de 24 de ore din momentul adoptării deciziei privind sistarea emisiunii.
5.12. În emisiunile de dezbateri electorale, organizatorii nu vor difuza materiale publicitare despre activitatea concurenţilor electorali sau evenimente cu participarea candidaţilor la alegeri sau a persoanelor de încredere, reportaje televizate ori radiofonice de la întâlnirile concurenţilor electorali cu alegătorii, despre vizitele de lucru ale candidaţilor la alegeri din rândul conducătorilor cu funcţii de răspundere, despre rezultatele sondajelor de opinii.
5.13. În emisiunile de dezbateri electorale şi în talk-show-urile cu participarea candidaţilor la alegeri şi/sau a reprezentanţilor concurenţilor electorali va fi interzisă difuzarea titrelor mobile (SMS ş. a.).

VI. Difuzarea sondajelor de opinie cu tematică electorală
6.1. Compania își asumă dreptul să difuzeze rezultatele sondajelor de opinie cu tematică electorală nu mai târziu de 5 zile înainte de ziua alegerilor, doar în cazul în care acestea sunt însoţite de următoarele informaţii:
- denumirea organizaţiei care a efectuat sondajul;
- data sau intervalul de timp în care s-a desfăşurat sondajul şi metoda utilizată;
-  dimensiunea eşantionului şi marja maximă de eroare;
-  persoana care a comandat sondajul şi sursa de finanţare;
-  dovada privind notificarea CEC despre desfăşurarea sondajului de opinie cu tematică electorală în conformitate cu art. 70 alin. (10) din Codul electoral. În cazul exit-poll-urilor, va fi prezentată hotărârea CEC cu privire la desfăşurarea acestui sondaj.
6.2.  În ziua precedentă zilei alegerilor şi în ziua alegerilor nu va fi admisă agitaţia electorală, dat fiind  că în aceste zile nu avem  dreptul să difuzăm/publicăm informaţii care îi pot determina/ influenţa pe alegători să voteze pentru unii sau pentru alţi concurenţi electorali.
6.3. În ziua precedentă zilei votării şi în ziua votării, Compania își rezervă dreptul de a difuza/publica materiale ce ţin de educaţia/informarea alegătorilor (inclusiv campanii de motivare), comunicate de presă ale organelor electorale şi informaţii privind desfăşurarea scrutinului.
6.4. În ziua precedentă zilei votării şi în ziua votării, până la închiderea secţiilor de votare, Compania nu va difuza/publica programe, reportaje, interviuri cu alegătorii şi alte materiale:
- cu privire la numărul de voturi întrunite de concurenţii electorali în alegeri pe parcursul zilei şi/sau cu privire la şansele acestora în alegeri;
- cu privire la preferinţele politice.
6.5. Concurenţii electorali, care se vor considera lezaţi în drepturi, vor  beneficia de dreptul la replică, în condiţiile art. 69 alin. (6) din Codul electoral.  
VII. Modul de evidenţă a timpilor de antenă acordaţi concurenţilor electorali

7.1. Compania va ţine evidenţa timpilor de antenă acordați concurenţilor electorali şi va prezenta săptămânal (în ziua de luni) către CA şi CEC informaţia despre volumul de emisie electorală conform formularului aprobat de CA.
7.2. Evidența timpilor de antenă oferiți concurenților electorali în cadrul emisiunilor informative, a dezbaterilor electorale și a programelor de prezentare a platformelor electorale va fi efectuată de către responsabilii indicați în capitolul VII.
7.3. Cu 2 zile înainte de ziua alegerilor vor fi prezentate către CA şi CEC rapoarte de totalizare a perioadei de emisie electorală conform formularului aprobat de CA. 
VIII. Persoanele responsabile de reflectare a campaniei electorale
     La TV Moldova 1 și TV Moldova 2:

1.  Ecaterina Stratan, director general adjunct Televiziune, tel.fix 022-40-69-93; tel. mobil 069110615; e-mail: ecaterina.stratan@trm.md.
2, Viorica Mija,  director Departament Producție, tel. fix 022-73-94-70,. tel. mobil 068302075, e-mail: viorica.mij a@trm.md.
3. Tatiana Vlas,  şef Serviciu Programe TV Moldova 1, tel. fix 022-40-6 8-78,  tel. mobil 069142456 ; e-mail: tatiana.vlas@trm.md.
4. Ala Şchiopu,  şef Serviciu Programe TV Moldova 2, tel. mobil 069642557.

5. Igor Burciu, director Departament Știri și Dezbateri, tel. 060606528;  e-mail iorgu74@yahoo.com.
La Radio Moldova şi Radio Moldova Tineret:

1.  Veaceslav Gheorghișenco, director general adjunct Radiodifuziune, tel. fix - 022-72-33-47; tel. mobil - 0691 43 873; e-mail veaceslav.gheorghisenco@trm.md.
2. Andrei Jovmir, Şef Serviciu Programe Radio Moldova Actualităţi, tel. fix 022- 406832 ; tel. mobil 0 697 7 97 02 ; e-mail: andreijoymir@trm.md.
3.  Tatiana Bunduchi, Şef Serviciu Programe Radio Moldova Tineret, tel. fix 022- 406843, tel. mobil 069569798; e-mail: tatiana.bunduchi@trm.md.
4.  Adrian Petcu, Şef Redacţie Actualităţi Radio, tel. fix 022-721041, tel. mobil 068233 5 51, e-mail: adrian.petcu@trm.md.
5.  Vasile Mija, şef Redacţie "Dezbateri, Documentare, Coproducţie şi Investigaţii", tel. fix 022-406822, tel.mobil 069954814, e-mail: vasile.mija@trm.md.
Responsabil de publicitatea electorală și spoturile de educație electorală/informare a alegătorilor: Vitalie Cojocaru, şef Serviciu Marketing şi Vânzări al Companiei: tel. fix 022-725689; tel. mobil 069143757; e-mail vitalie.cojocaru@trm.md.

Fax comun pentru toţi membrii echipelor responsabile de reflectarea campaniei electorale - 022-72-35-37.

IX.  Dispoziții finale

9.1. Înregistrările tuturor materialelor video şi audio cu tematică electorală vor fi păstrate de către Companie până la publicarea în Monitorul Oficial al Republicii Moldova a Hotărârii de confirmare a rezultatelor alegerilor parlamentare anticipate. În caz de apariţie a litigiilor, perioada de păstrare a imprimărilor va fi prelungită la decizia instanţei de judecată.

9.2.  La solicitarea CA, CEC, Compania va prezenta, în termen de 24 de ore, materialele video şi audio împreună cu copiile de pe contractele încheiate şi dovada de efectuare în avans a plăților respective.  

9.3. După aprobarea Declarației privind politica editorială pentru reflectarea campaniei electorale, Compania, își rezervă dreptul să o modifice și/sau să o completeze numai în cazul în care prin această acțiune nu va fi afectată reflectarea echitabilă, echilibrată și imparțială a alegerilor.
Declarația IP Compania „Teleradio-Moldova”, privind politica editorială pentru alegerile parlamentare anticipate din 11 iulie 2021, a fost adoptată prin Hotărârea Consiliului de Supraveghere al IP Compania „Teleradio-Moldova” nr. _____ din _____mai 2021. 

Director general                                                 Olga BORDEIANU

